stanford-oval/wikipedia huggingface dataset:
הומוסקסואליות בהלכה
לקריאה נוספת

סטיבן גרינברג, הומוסקסואליות ואלהים - לבטים של רב אורתודוקסי, בספר: אסא קידר (עורך), שיחות עם יצר הרע, הוצאת ידיעות אחרונות, 2007.
בליי, י. (2008). א-אינטגרציה כמנגנון התמודדות בקונפליקט בין דת והומוסקסואליות. עבודת גמר לשם קבלת תואר מוסמך. תל אביב: אוניברסיטת תל אביב.
אבישי מזרחי ורונית עיר-שי, 'כבוד הרב, אני נמשך לגברים - מה לעשות? אסטרטגיות שמרניות להתמודדות עם הקונפליקט שבין הומוסקסואליות והלכה בקרב רבני הציונות הדתית', דעת: כתב עת לפילוסופיה יהודית וקבלה 92 (תשפ"ב), עמ' 401–443.
הערות שוליים

↑  משנה כריתות א א – ויקיטקסט, באתר he.wikisource.org
↑  כמו שכותב הרמב"ם במשנה תורה, הלכות איסורי ביאה, פרק כ"א, הלכה ח': שבמעשה "נשים המסוללות זו בזו" אין ביאה כלל.
↑  מסכת יבמות, דף ע"ו, עמוד א' ומסכת שבת, דף ס"ה, עמוד א'.
↑  ובתלמוד ירושלמי, מסכת גיטין,  פרק ח', הלכה ח', הכינוי הוא "נשים המסלדות זו את זו".
↑  ובשל כך לדעת רב הונא אישה הנוהגת כך פסולה לכהונה.
↑  משנה תורה לרמב"ם, ספר קדושה, הלכות איסורי ביאה, פרק כ"א, הלכה ח'.
↑  שולחן ערוך, אבן העזר, סימן כ', סעיף ב'.
↑  ספר ויקרא, פרק י"ח, פסוק ג'.
↑  ספרא על ספר ויקרא, פרק י"ח, פסוק ג'.
↑  הרמב"ם וספר הלבוש, אבן העזר, סימן כ', סעיף ב'.
↑  הבנת הפרישה בדעת הטור, אבן העזר, סימן כ', סעיף ב'.
↑  קריית מלך רב, חלק ב', סימן כ"ו.
↑  הרב עובדיה יוסף, שו"ת יביע אומר, חלק ו', יורה דעה, סימן י"ד.
↑  הרב יעקב אריאל, קול אשה בניתוח לשינוי מין, תשובה באתר ישיבה;
↑  הרב ברוך אפרתי, היחס לשינוי מין, תשובה באתר כיפה;
↑  הרב איתן זן בר, שינוי מין, תשובה באתר כיפה;
הממשלה הצ'כוסלובקית הגולה

הממשלה הצ'כוסלובקית הגולה (לעיתים קרויה רשמית הממשלה הזמנית של צ'כוסלובקיה, בצ'כית Prozatímní státní zřízení československé) הייתה תוארה הבלתי רשמי של ועדת השחרור הלאומי הצ'כוסלובקית, תחילה על ידי הכרה דיפלומטית של ממשלת בריטניה. השם התקבל על ידי בעלות הברית האחרות כאשר גם הם הכירו בממשלה הגולה מאוחר יותר. במקור הוועדה נוסדה בפריז באוקטובר 1939 על ידי נשיא צ'כוסלובקיה לשעבר, אדווארד בנש. ניסיונות שנכשלו לנהל משא ומתן עם צרפת על מעמד דיפלומטי, כמו גם כיבוש צרפת על ידי הגרמנים, אילצו את הוועדה לסגת ללונדון ב-1940. מלונדון עברה הוועדה לאסטון אבוטס (Aston Abbots) שבבקינגהאמשייר ב-1941, בה חיפשה הגנה יחסית מהבליץ של לונדון.
הייתה זו הממשלה הלגיטימית של צ'כוסלובקיה במהלך מלחמת העולם השנייה. כממשלה שהייתה אנטי פשיסטית במפורש היא שאפה לבטל את הסכם מינכן ואת הכיבוש הגרמני של צ'כוסלובקיה שבא בעקבותיו, ולהחזיר את הרפובליקה לגבולותיה בשנת 1937. על סמך עקרונות אלו היא קיבלה בסופו של דבר הכרה, על ידי המדינות שהכירו בה, כהמשך חוקי לרפובליקה הצ'כוסלובקית הראשונה.
תכנון לעתיד

הסכם מינכן קיבל חיזוק מהפעילות החתרניות של הגרמנים שבחבל הסודטים. במהלך השנים האחרונות של המלחמה, פעל בנש לפתור את בעיית המיעוט הגרמני וקיבל את הסכמת בנות הברית לפתרון המבוסס על טרנספר של האוכלוסייה הגרמנית בחבל הסודטים לאחר המלחמה. הרפובליקה הראשונה הייתה מחויבת למדיניות מערבית ביחסי החוץ. התוצאה הייתה הסכם מינכן. בנש החליט לחזק את ביטחונה של צ'כוסלובקיה כנגד תוקפנות גרמנית עתידית באמצעות כריתת בריתות עם פולין ועם ברית המועצות, אבל האחרונה התנגדה להתחייבות משולשת צ'כוסלובקית-פולנית-סובייטית. בדצמבר 1943 חתמה ממשלת בנש ברית עם הסובייטים.
לאחר המלחמה

העניין של בנש ביחסים ידידותיים עם ברית המועצות הונע גם מרצונו להימנע מעידוד סובייטי למהפכה קומוניסטית בצ'כוסלובקיה. בנש פעל להביא גולים קומוניסטים צ'כוסלובקיים בבריטניה לשתף פעולה עם ממשלתו, כשהוא מציע ויתורים מפליגים, כולל הלאמה של התעשייה הכבדה והקמה של ועדות עממיות מקומיות בסוף המלחמה. במרץ 1945 הוא מינה גולים צ'כוסלובקיים קומוניסטים ששהו במוסקבה לשרים בתפקידי מפתח בממשלתו.
לקריאה נוספת

Neil Rees "The Secret History of The Czech Connection - The Czechoslovak Government in Exile in London and Buckinghamshire" compiled by Neil Rees, England, 2005. ISBN 0-9550883-0-5.
הערות שוליים

↑  Crampton, R. J. Eastern Europe in the Twentieth Century — and after. Routledge. 1997.
↑  Kenety, Brian. "Unearthing 'The Czech connection in WW II-era Buckinghamshire". Radio Praha. August 5, 2005.
↑  הערך על בנש באנציקלופדיה של ביוגרפיה עולמית
↑  Musil, Jírí. The End of Czechoslovakia. Central European University Press. 2000. 181-186.
↑  Talmon, Stefan. Recognition of Governments in International Law with particular reference to governments in exile. Oxford University Press. 1998. 119
אדווארד בנש, מנהיג הממשלה הצ'כוסלובקית הגולה
הילריון קפוצ'י

| --- | --- |

צילום משנת 2012
 לידה:  2 במרץ 1922 חלב, סוריה 
 פטירה:  1 בינואר 2017 (בגיל 94) רומא, איטליה 
 מדינה:  סוריה 
 מקצוע:  כומר מלכיתי
 תפקיד:  ארכיבישוף קתולי (5 בספטמבר 1965)  titular archbishop (30 ביולי 1965) 
 השקפה דתית:  הכנסייה המלכיתית היוונית-קתולית 
 פרסים והוקרה:  מסדר אל-קודס (2013) 
 
הילריון בן באשיר קפוצ'י (קבוג'י; בערבית: هيلاريون كبوجي; 2 במרץ 1922 – 1 בינואר 2017) היה כומר סורי, שפעל בסוריה והחל משנת 1965 בירושלים, כיהן כארכיבישוף של קיסריה וארץ ישראל משנת 1965 ועד 1974 מטעם הכנסייה היוונית קתולית וכממלא מקום בירושלים של פטריארך אותה כנסייה בשנים 1965–1977. שהה בגלות רומא משנת 1977, בעיני הכנסייה החזיק בתואר ארכיבישוף קיסריה וארץ ישראל גם בגלותו. נודע כמשתף פעולה עם פעילויות אש"ף, וכשותף לפעילות טרור נגד ישראל. היה חבר במועצה הלאומית הפלסטינית.
ביוגרפיה > שנותיו בסוריה

קפוצ'י נולד בחלב בשנת 1922 כבן למשפחה ערבית הנושאת שם ממקור טורקי - קפוג'י, בהיגוי ערבי - קבוג'י. מאוחר יותר אימץ קפוצ'י שינוי כתיב והיגוי שם משפחתו ברוח השפה האיטלקית - Capucci. הוסמך לכמורה ב-1947 במסגרת מסדר הבזילי של חלב. ניהל סמינר בדמשק ובשנים 1962–1965 כיהן כ"סופריור כללי", ראש המסדר הבזילי בחלב. השתתף בוועידת ותיקן השנייה.
ביוגרפיה > פרשת קפוצ'י

ב-1965 קיבל את המינוי כארכיבישוף קיסריה וארץ ישראל בירושלים, ראש הקהילה המלכיתית הקטנה בעיר. עד 1967 עמד בצלו של ארכיבישוף הגליל המתון, ג'ורג' חכים, אך עם מינויו של האחרון לפטריארך אנטיוכיה בסוריה עם המושב בדמשק, עלה כוחו של קפוצ'י, הוא הפך לארכיבישוף של כל ארץ ישראל ולממלא מקום הפטריארך עם המושב בירושלים. הוא היה מתנגד חריף של מדינת ישראל וסייע ככל יכולתו למחבלים הפלסטינים נגדה. בביקוריו התכופים בלבנון נפגש עם ראש הזרוע הצבאית של אש"ף, אבו ג'יהאד. כתוצאה מהחזקת דרכונו הדיפלומטי מטעם קריית הוותיקן והכבוד שרחשו כוחות הביטחון לאנשי דת, שלא חיפשו ברכבו, הצליח להבריח ברכבו מזוודות מלאות באמצעי לחימה (עשרות לבנות חבלה, שעונים עם נפצים, רימונים, תת-מקלעים ושלוש רקטות קטיושה עם משגריהן) ומכשירי ציתות מלבנון לישראל, עבור אנשי אש"ף, לצורך ביצוע פיגועי טרור בישראל. עמד בקשר רצוף עם ערפאת.
ב-8 באוגוסט 1974 נעצר קפוצ'י בידי השב"כ. הוא הועמד לדין בעוון סיוע לארגון טרור ומגע עם סוכן זר. במשפטו טען לחסינות דיפלומטית. במשפט הצהיר קפוצ'י: "הכובשים בני העוולה הגיעו מן האפלה כדי לחלל את העיר הקדושה ירושלים, ערש שתי הדתות - הנצרות והאסלאם. רק לישוע המשיח, המבכה בשמיים את גורל ירושלים, זכות לשפוט אותי".
 במשפט הוא הורשע ונדון ל-12 שנות מאסר.
במספר פיגועים דרשו המחבלים לשחרר את קפוצ'י מהכלא, בהם הפיגוע במלון סבוי (מרץ 1975), הפיגוע בכפר יובל (יוני 1975), וחטיפת מטוס איירבוס A300 של אייר פראנס (יוני 1976) שהסתיימה במבצע יונתן. בעת המאסר הכריז קפוצ'י מספר פעמים על שביתת רעב. ב-6 בנובמבר 1977 שוחרר קפוצ'י מכלא רמלה, וגורש לרומא. שחרורו התאפשר לאחר שנשיא מדינת ישראל אפרים קציר העניק לו חנינה בעקבות בקשת האפיפיור פאולוס השישי שהביע דאגה לבריאותו. האפיפיור הבטיח שבתמורה יסייע להעלאת עצמות אלי כהן, הבטחה שלא קיים.
ביוגרפיה > פרשת קפוצ'י > המחלוקת סביב הפרשה בכנסייה היוונית-קתולית

ב-20 באוגוסט 1974 פרסם הפטריארך מאקסימוס החמישי (ג'ורג' חכים), שמושבו היה בדמשק, בעיתון הניו יורק טיימס גינוי חריף בנוגע למעצרו של קפוצ'י, בו ראה, כדבריו, ביטוי ל"מדיניות של ייהוד ירושלים" ול"שיטות הטרור" הנקוטות על ידי שלטונות ישראל נגד תושבי העיר. לעומת זאת התבטא הארכיבישוף של הגליל, יוסף ראיה, נגד קפוצ'י, מה שהביא להדחתו של ראיה על ידי סינוד הכנסייה היוונית-קתולית בלבנון באוגוסט 1974. ראיה התפטר ובחודש ספטמבר 1974 יצא למנזר בקנדה.
ביוגרפיה > פעילותו ברומא

לאחר שהתיישב ברומא היה קפוצ'י פעיל במפגני סולידריות עם המאבק הפלסטיני נגד ישראל ובפעילויות סולידריות עם קרבנות מוסלמים בעולם, בין השאר, בקוסובו.
בשנת 1979 ערך ביקור אצל בני הערובה האמריקאים בטהראן. התקבל אצל הנשיא סדאם חוסיין בשליחות למען שחרור שבויים איטלקים במלחמת המפרץ ואצל הנשיא בשאר אל-אסד (לאחרונה ב-21 בדצמבר 2008). בשנת 1997 ערך ביקור אצל שר החוץ האיראני ולאיאתי לצורך דיון בנוגע לירושלים ופלסטין.
בשנת 1998 ממשלת ישראל אסרה על כניסת הארכיבישוף בוטרוס מועלם למדינה עקב קשריו עם קפוצ'י.
ב-7 באפריל 2012 השתתף קפוצ'י בהפגנות השמאל הקיצוני האיטלקי ברומא לסולידריות עם העם הפלסטיני והביע הזדהות עם השהידים של האינתיפאדה השנייה ("ברכות לבני האינתיפאדה ולשהידים ההולכים להיאבק כאילו הולכים לחגיגה" "אינתיפאדה עד לניצחון!").
בגלות רומא הוענק לו בשנים 1996–1997 מעמד של אקסרך פטריארכי של ירושלים מטעם הכנסייה היוונית-מלכיטית ובשנים 1997–2000 מעמד של פרוטוסינקלוס אמריטוס של ירושלים.
בפברואר 2009 היה על סיפון ספינה לבנונית שניסתה להגיע לעזה בניסיון לשבור את המצור הימי עליה שהוטל על ידי ישראל בעת מבצע עופרת יצוקה. הוא גורש חזרה ללבנון. בסוף חודש מאי 2010 השתתף שוב במשט ספינות שיצא מטורקיה ונועד לשבור את המצור.
לגבי מלחמת האזרחים בסוריה אימץ קפוצ'י את העמדה הרשמית של ממשלת סוריה לפיה המרידות במדינה הן תוצאה של קשר אמריקאי-ישראלי שנועד להבטיח השתלטות מדינות אלה על הנפט ומשאבי המזרח התיכון, בשם יצירת "מזרח תיכון חדש".
קפוצ'י מת ברומא ב-1 בינואר 2017 בגיל 94.
פרסים ואותות הוקרה

1977 - בסודאן, עיראק, לוב, מצרים וסוריה הונפקו בולי דואר עם דיוקנו של קפוצ'י
אוקטובר 2013 - מדליית כבוד מידי יושב ראש הרשות הפלסטינית, מחמוד עבאס, על סיועו לעם הפלסטיני
בתרבות

פרק של תוכנית הטלוויזיה הסאטירית, "ניקוי ראש", ששודר ב-29 באוגוסט 1974, כלל מערכון שבו גילם שמעון לב ארי את קפוצ'י.
ב-2020 שידר ערוץ הטלוויזיה אל-מיאדין סדרה בשם "חארס אל-קודס", ובמרכזה סיפורו של קפוצ'י.
לקריאה נוספת

רוני שקד, שלמה הררי, השב"כ בעקבות קפוצ'י, ידיעות אחרונות 1995
Bishop Hilarion Capucci (foreword), Neo-Conned!: Just War Principles: A Condemnation of War in Iraq, Ihs Press, 2006
Robin Bidwel Dictionary of Modern Arab History, Routledge 2010 עמוד 109
Bat Ye'or Islam and Dhimmitude: Where civilisations collide, Fairleigh Dickinson University Press, 2001
הערות שוליים

↑  אתר דיוקסית ירושלים
1 2  R.Bidwel
↑  Frankfurter Allgemeine Zeitung Nr.204,4.09.1974 מצוטט ב-
↑  רוני שקד, ממחברי הספר אודותיו, בריאיון לגלי צה"ל, 2 בינואר 2016
↑  יוסף צוריאל, קפוצ'י "מתחפר"בבית המשפט מאחורי טענת חסינות, מעריב, 5 בספטמבר 1974
↑  Islam and Dhimmitude: Where civilisations collide, Bat Ye'or, Fairleigh Dickinson University Press, 2001, ע' 269, בתרגום מאנגלית
↑  שש פעמים ניסו המחבלים לשחרר את קאפוצ'י בחטיפת בני־ערובה, דבר, 4 בנובמבר 1977
↑  קאפוצ'י לא ישוחרר בינתיים, מעריב, 18 בדצמבר 1974
↑  קאפוצ'י נמסר לידי קברניט אלאיטליה, דבר, 7 בנובמבר 1977
↑  הבוקר שיחרור קאפוצ'י וגירושו, דבר, 6 בנובמבר 1977
↑  רוני שקד ממחברי הספר אודותיו בריאיון לגלי צה"ל 2.1.16
↑  Freiburger Rundbrief עמוד 84, המכתב של הרב לאו רודלוף מארצות הברית, עם הערת שוליים 3
↑  Freiburger Rundbrief, המכתב של גבריאל שטרן, עמודים 84–85, ציטוט מביטאון ארגון "עולי מרכז אירופה", עם הערת שוליים 3
↑  כתבה ב"לוס אנג'לס טיימס"
↑  באתר race is run כתביו של א. ויקסטד E.Wixted על תאולוגיה, תאוקרטיה ודת
↑  כתבה בעיתון האיטלקי "לה סטמפה" ג'קומו גאלאצי, 17.8.2011
↑  "לה סטמפה" 17.8.2011
| --- | --- |
בקרת זהויות :  NLI: 987007301544305171  PLWABN: 9810673432105606  GND: 123899338  ISNI: 0000 0001 1490 9387  LCCN: n79066873  NTA: 072989394  VIAF: 43113650   WorldCat (עם VIAF): 43113650
ההפגנות בתוניסיה (2021)

|  חלק מהפגנות ערב 2018–2021 |
| --- | --- |
 
 תאריכי המאבק:  15 בינואר 2021 – 25 ביוני 2021 (162 ימים)
 מקום:  מגוון ערים גדולים בעיר תוניסיה
 שיטת המאבק:  ביזה, הצתה, גניבה
 סטטוס:  לא פעיל
 תוצאה:  1,000 עצורים  1 מתים
 
ההפגנות בתוניסיה 2021 היו סדרת מחאות שהחלו ב-15 בינואר 2021 ובה אלפי אנשים התפרעו בערים ובעיירות ברחבי תוניסיה. המחאות כללו בין היתר הפגנות, ביזה והצתה, כמו גם פריסה המונית של שוטרים ואנשי צבא במספר ערים ומעצר של מאות אנשים.
ההפגנות החלו בעיירה סיליאנה שבצפון מערב תוניסיה, בעקבות יחס תוקפני של המשטרה המקומית כלפי רועה צאן.
בהפגנות השתתפו בעיקר צעירים אשר התעמתו עם המשטרה בלילה החמישי ברציפות ב-20 בינואר. "קולכם נשמע, וכעסכם הוא לגיטימי, ותפקידי ותפקידה של הממשלה הוא לפעול למימוש דרישותיכם ולהפוך את חלומה של תוניסיה לאמיתי", אמר ראש הממשלה מכי בניסיון להרגיע את המחאה, אך ללא הועיל.
בעקבות מגפת הקורונה בתוניסיה האריכה הממשלה את העוצר אותו הטילה זמן לא רב קודם לכן, ואסרה על הפגנות המוניות ב-23 בינואר. בזמן המחאות דיווחה תוניסיה על 103 מקרי מוות הקשורים לנגיף ב-21 בינואר, הנתון הגבוה ביותר עד כה במדינה, ובין השיעורים הגבוהים ביותר באפריקה. יש המקשרים בין נתון זה למחאות המדבקות. נסיעות בין אזורים נאסרו, ברים ומסעדות נסגרו למעט שירותי טייק אווי, ושיעורי אוניברסיטאות הועברו באופן מקוון. כ-1,000 איש נעצרו מאז שהחלו ההפגנות לפני שבוע.
על רקע ההפגנות, בספטמבר 2021 פיטר נשיא תוניסיה, קייס סעיד, את ראש ממשלת תוניסיה והקפיא את פעילות הפרלמנט. בחודשים שלאחר מכן מינה ראש ממשלה מטעמו ופיזר גם את מועצת השיפוט העליונה.
ראו גם

המחאות בלבנון (2019–2020)
המחאות בעיראק (2019–הווה)
הערות שוליים

↑  Min, Alif (15 בינואר 2021). "Heurts avec la police suite à l'agression d'un berger par un agent à Siliana". Kapitalis (בצרפתית). {{cite web}}:  (עזרה)
↑  "Outreach by Tunisian leaders fails to quell youth unrest". AP NEWS. 20 בינואר 2021. נבדק ב-21 בינואר 2021. {{cite news}}:  (עזרה)
↑  "Tunisia extends curfew, ban on protests as virus cases jump". AP NEWS. 23 בינואר 2021. נבדק ב-23 בינואר 2021. {{cite news}}:  (עזרה)
↑  חדשות 13, לראשונה בתוניסיה: אישה בראשות הממשלה, באתר חדשות 13, 29 בספטמבר 2021
↑  תוניסיה: הנשיא עשה צעד דרמטי נגד מערכת המשפט, באתר בחדרי חרדים, 6 בפברואר 2022
המנהל הכללי לביטחון המדינה (לבנון)

| --- | --- |

 מידע כללי
 מדינה:  לבנון 
 תחום שיפוט:  לבנון לבנון
 משרד אחראי:  ממשלת לבנון
 תאריך הקמה:  1985
 מטה מרכזי:  רמלה אל בידה, ביירות
 
המנהל הכללי לביטחון המדינה (בערבית: المديرية العامة لأمن الدولة, בתעתיק מדויק: אל-מדינה אל-עלמה ל-אמן דּוּלָה) היא הסוכנות הממשלתית בלבנון האחראית לביטחון לאומי וכפופה הן לנשיא לבנון והן לראש ממשלת לבנון. הגוף הוקם לראשונה בשנת 1985. במרץ 2017 מונה הגנרל טוני סאליבה למנהל ביטחון המדינה במקומו של ג'ורג' קרא. שניהם קתולים יוונים שכן התפקיד שמור באופן מסורתי לבני הדת הקתולית היוונית.
תפקידים ומשימות

תפקידיה כוללים:
סיכול ריגול: סיכול פעילותם של מרגלים הפועלים במדינה.
אבטחת אישים: שמירה על ביטחונם האישי של מנהיגי המדינה.
פיקוח ואבטחה: פיקוח על אבטחת נכסים אסטרטגיים של המדינה, כגון מטוסי נוסעים, שדות תעופה ונציגויות דיפלומטיות. מעקב אחר פעולות המפלגות בלבנון ופעילים זרים בכל הנוגע לביטחון המדינה.
איסוף מודיעין: איסוף מידע הנוגע לביטחון הפנים באמצעות רשתות מיוחדות המכסות את שטחי לבנון, על מנת להעבירו לרשויות הרלוונטיות.
מבנה

חטיבת התכנון (شعبة التخطيط والتنظيم)
מנהל מחוזי (مديريات اقليمية)
חטיבת הביטחון (الشعبة الأمنية)
חטיבת איסוף מודיעין (شعبة المعلومات)
ביטחון ארגוני המגזר הציבורי (فرع أمن المؤسسات)
חטיבת חקירות פנים (فرع أمن الدولة الداخلي)
חטיבת ביטחון חוץ (فرع أمن الدولة الخارجي)
חטיבת משאבי אנוש (شعبة العديد)
חטיבת אבטחה ותגובה מהירה (شعبة الحماية و التدخل)
הערות שוליים

↑  https://www.dailystar.com.lb/News/Lebanon-News/2016/Mar-29/344473-cabinet-in-fresh-tangle-over-state-security-leadership.ashx
היסטוריה של העולם לצעירים מכל הגילים

| --- | --- |

כריכת התרגום לעברית
 מידע כללי
 מאת:  ארנסט גומבריך
 שפת המקור:  גרמנית
 תורגם לשפות:  יותר מ-25
 סוגה:  מסה 
 הוצאה
 תאריך הוצאה:  הוצאה ראשונה 1936. שנייה ב 1998.
 הוצאה בעברית
 הוצאה:  ספרי עליית הגג בשיתוף עם ידיעות ספרים
 תרגום:  2009, דן תמיר
 קישורים חיצוניים
 הספרייה הלאומית:  002728803
 
היסטוריה של העולם לצעירים מכל הגילים (בגרמנית: Eine kurze Weltgeschichte für junge Leser) הוא ספר שכתב פרופ' ארנסט גומבריך בגיל 26. הספר פורסם לראשונה בגרמנית בשנת 1936, נערך ועודכן בשנת 2001 ותורגם ל-25 שפות וזכה לאהדה רבה.
כתיבת הספר

משסיים גומבריך את הדוקטורט שלו ולא מצא עבודה עקב המצב הכלכלי הקשה ערב מלחמת העולם השנייה, ביקש ממנו חברו לחוות דעה על ספר היסטוריה לילדים באנגלית ואולי אף לתרגמו לגרמנית. גומבריך שלא התרשם מהספר המליץ שלא לתרגם את הספר והוסיף כי לדעתו יוכל לכתוב ספר מוצלח טוב יותר. לאחר שכתב פרק לדוגמה על תקופת האבירים, אישר המוציא לאור ולטר נוירט לגומבריך לכתוב את הספר תחת התנאי שיסיים את כתב היד תוך שישה שבועות כדי לא לחרוג מלוח הזמנים שהוקצב לצאת הספר המתורגם. גומבריך קבע ראשי פרקים לפי האירועים ההיסטוריים שלדעתו השפיעו ביותר על ההווה והמוכרים ביותר. בכל ערב כתב פרק אחד לאחר שבבוקר קרא בספרים ובלקסיקון היסטורי שבבית הוריו ובצהרים בספריה המקומית. בעת כתיבת הספר נפגש בכל שבוע עם מי שעתידה הייתה להיות אשתו ולה מוקדש הספר, אליזֶה הלר, והקריא לה את חיבוריו.
בסגנון כתיבת הספר בא הדבר לידי ביטוי בנוכחותו של מספר המוסיף את הערותיו לאירועים ההיסטוריים כקריין.
לדעת גומבריך "הספר הזה לא אמור לבוא במקומו של ספר היסטוריה כלשהו, המשרת בבית הספר מטרות אחרות לגמרי. הייתי רוצה שהקוראים שלי יקראו בו להנאתם, ויעקבו אחר סיפור ההיסטוריה בלי להיות מחויבים להכין סיכומים ולרשום שמות ותאריכים. אני מבטיח שלעולם לא אבחן אותם".
משיצא הספר לאור הוא התקבל באהדה רבה ותוך זמן קצר תורגם לחמש שפות. באותה התקופה הנאצים הגרמנים אסרו את הפצת הספר מכיוון שהיה פציפיסט מידי לטעמם.
כמה שנים לאחר המלחמה קיבל גומבריך בחזרה את זכויות היוצרים על הספר ויותר משלושים שנה אחר כך, בסוף שנות השבעים, יצא הספר שוב לאור במהדורה שנייה לאור בקשת מוציא לאור גרמני שהתרשם לטובה מן הספר.
לאורך שנים התנגד שהספר יתורגם לאנגלית על ידי אחר מלבדו אך התמהמה במשימה. ההתמהמהות נבעה מהמחשבה כי הספר לא יעניין ילדים אנגלים שרגילים ללמוד היסטוריה המרוכזת אך ורק בהיסטוריה של עמם ולא בהיסטוריה של כלל אירופה. רק בשנות התשעים נתרצה ותרגם את הספר תוך תיקונים ועדכונים שונים. כשנפטר היה באמצע המלאכה ולא הספיק להוסיף פרקים שתכנן אודות שייקספיר ומגילת הזכויות של ארצות הברית.
תוכן

הספר מספר אודות הפרקים החשובים בתולדות האנושות מתקופת האבן ועד ימינו. הספר מתאר קורות עמים קדומים וקורות עמים מודרניים, מאבקים ומלחמות, הישגי האנושות במדע, באמנות, דתות ואמונות, תרבויות בעולם ועוד. הספר מלווה באיורים רבים ובמפות והוא מציג בעיקר סיפור של מלחמות, מאבקים, ניצול, רצח ואכזריות של האנושות לאורך ההיסטוריה. הספר מתרכז בעיקר בקורות הארצות והאירועים באירופה, צפון אפריקה ובאזור המזרח התיכון.
רוב הספר דן בעבר הרחוק יותר, שלושים פרקים מתוך ארבעים סוקרים אירועים עד לימי הרנסאנס, ולקראת סוף הספר דנים שני פרקים במאה ה-19, אחד בתחילת המאה ה-20 ומלחמת העולם הראשונה ופרק נוסף, שכתב גומבריך בערוב ימיו על המשך המאה ה-20 כולה כפי שהוא עצמו חווה אותה.
בסיום הספר בגרסתו משנת 1936 כתב גומבריך ש"כולנו מקווים לעתיד טוב יותר - הוא חייב להיות טוב יותר!". בסוף הפרק שהוסיף בשלהי המאה ה-20, הוא מצא לנכון להתנסח ביתר זהירות. גומבריך, אחרי שתיאר את המלחמות, האסונות והאיומים שהביאה עמה המאה העשרים, סיים במילים: "עדיין מותר לנו להמשיך לקוות לעתיד טוב יותר".
רשימת פרקים

פעם, לפני שנים רבות
הממציאים הגדולים ביותר שחיו אי-פעם
הארץ אשר לגדות הנילוס
יום ראשון, יום שני, יום שלישי...
אל אחד
א-נ-י י-כ-ו-ל ל-ק-ר-ו-א
גיבורים וכלי נשקם
מאבק בין כוחות לא שווים
שתי ערים קטנות בארץ לא גדולה
המואר וארצו
מורה של עם גדול
ההרפתקה הגדולה מכולם
על לוחמים חדשים ומלחמות חדשות
אויב ההיסטוריה
שליטי העולם המערבי
בשורה משמחת
החיים באימפריה הרומית ובגבולותיה
הסופה
ליל כוכבים יורד
אין אלוהים מלבד אללה, ומוחמד הוא שליחו של אללה
הכובש שידע למשול
המאבק על השליטה בעולם הנוצרי
אבירים אמיצים
קיסרים בעידן האבירות
על ערים ואזרחים
תקופה חדשה
עולם חדש
אמונה חדשה
הכנסייה במלחמה
זמנים איומים
מלך ביש מזל ומלך בר מזל
ובינתיים, במזרח אירופה...
עידן חדש באמת
מהפכה אלימה מאוד
הכובש האחרון
אדם ומכונה
מעבר לים
שתי מדינות חדשות באירופה
חלוקת העולם
מבט לאחור: החלק הקטן מתולדות העולם, שחוויתי בעצמי
התרגום לעברית

התרגום לעברית נעשה לראשונה בשנת 2009 וכלל הקדמה אפולוגטית של ההוצאה לאור, המסבירה את התמקדות הספר במאבקים הטריטוריאליים ופחות בנושאים אחרים, המיעוט בכתיבה על המזרח הרחוק, אוסטרליה וארצות אחרות בעובדה שהיסטוריון כפוף להשקפות בנות זמנו. התרגום הוא של המהדורה השנייה של הספר כפי שערך אותה גומבריך עצמו בערוב ימיו אך בתוספות ועריכות העורכים העבריים בין השאר על גלות בבל, העולם המוסלמי וימי הביניים.
בנוסף צורף תרגום של פרק הקדמה למהדורה השנייה שכתבה נכדתו, ליאוני גומבריך, המתארת את תהליך כתיבת הספר ופרק המתאר את קורות חייו של גומבריך.
לקריאה נוספת

ארנסט גומבריך, היסטוריה של העולם לצעירים מכל הגילים (תרגם מגרמנית: דן תמיר), הוצאת ספרי עליית הגג, 2009. 404 עמודים.
הלמה היסודית של חשבון וריאציות

בחשבון וריאציות, הלמה היסודית של חשבון וריאציות היא למה העוסקת בהתאפסות פונקציה עקב התאפסות אינטגרל עם פונקציה נוספת עליה. מספר גרסאות של הלמה נמצאות בשימוש, וחלקן מפורטות בהמשך הערך.
מוטיבציה

בחשבון וריאציות, וריאציה δf של פונקציה f יכולה להיות מרוכזת במקטע מסוים ולא בנקודה אחת. לפיכך, תנאי הכרחי למציאת נקודת קיצון (נקודה בה הנגזרת הפונקציונלית שווה לאפס) מכיל פעמים רבות אינטגרל עם פונקציה שרירותית δf. הלמה היסודית של חשבון וריאציות היא כלי העוזר להיפטר מהאינטגרל עם הפונקציה השרירותית.
הגרסה הבסיסית

אם פונקציה רציפה מעל קטע פתוח מקיימת את השוויון
עבור כל פונקציה חלקה   h בעלת תומך קומפקטי מהקטע  (a,b) אז  f היא פונקציית האפס.
כאן "חלקה" עשוי להתפרש כ"גזירה אינסוף פעמים", אך לעיתים קרובות מתפרש כ"גזירה פעמיים ברציפות" או "גזירה ברציפות" או אפילו רק "רציפה", שכן הדרישות החלשות יותר הללו עשויות להיות חזקות מספיק (כתלות במה שידוע על הפונקציה h). "בעלת תומך קומפקטי" פירושו "מתאפסת מחוץ לקטע  (c,d) עבור c,d כך ש-  a<c<d<b"; אך לעיתים קרובות מספיקה הדרישה החלשה יותר לפיה h, או h וחלק מנגזרותיה, מתאפסות בקצוות הקטע a,b. במקרה זה עוסקים בקטע הסגור  {\displaystyle [a,b]}.
גרסה עבור שתי פונקציות

אם זוג רציפה של פונקציות f, g על קטע (a,b) מקיימות את השוויון
עבור כל פונקציה חלקה בעלת תומך קומפקטי h מהקטע (a,b) אז g היא גזירה, ומתקיים  g' = f  בכל מקום.
עבור g=0 מתקבלת הגרסה הבסיסית.
ישנו עוד מקרה מיוחד, עבור f = 0:
אם פונקציה רציפה g מעל הקטע (a,b) מקיימת את השוויון
עבור כל פונקציה חלקה בעלת תומך קומפקטי h על (a,b), אז g היא פונקציה קבועה.
נגזרות מסדרים גבוהים יותר

אם אוסף של פונקציות רציפות  f_{0},f_{1},\dots ,f_{n} על קטע (a,b) מקיים את השוויון
עבור כל פונקציה חלקה בעלת תומך קומפקטי h מהקטע (a,b), אז קיים אוסף של פונקציות גזירות ברציפות  u_{0},u_{1},\dots ,u_{n-1} מעל (a,b) כך ש
בכל מקום.
התנאי ההכרחי הוא גם מספיק, שכן האינטגרנד הופך מקבל את הצורה  {\displaystyle (u_{0}h)'+(u_{1}h')'+\dots +(u_{n-1}h^{(n-1)})'}.
המקרה n = 1 הוא פשוט הגרסה עבור שתי פונקציות, ואז  f=f_{0}=u'_{0} ו  f_{1}=u_{0}, לפיכך,  {\displaystyle f_{0}-f'_{1}=0}.
לעומת זאת, המקרה n=2 לא מוביל לקשר f_{0}-f'_{1}+f''_{2}=0, שכן הפונקציה  f_{2}=u_{1} לא צריכה להיות גזירה פעמיים. התנאי המספיק  f_{0}-f'_{1}+f''_{2}=0 הוא לא הכרחי. במקום זאת, תנאי הכרחי ומספיק יכול להיות כפי שנכתב  f_{0}-(f_{1}-f'_{2})'=0 עבור n=2,  f_{0}-(f_{1}-(f_{2}-f'_{3})')'=0 עבור n=3, וכן הלאה; באופן כללי, אי אפשר לפתוח את הסוגריים כי לא מובטחת הגזירות של כל איבר בנפרד.
פונקציות רבות משתנים

אם f היא פונקציה רציפה המקבלת כמה משתנים, מהקבוצה הפתוחה  \Omega \subset \mathbb {R} ^{d}
לכל פונקציה חלקה בעלת תומך קומפקטי מתוך Ω, אז f היא זהותית אפס.
בדומה לגרסה הפשוטה, אפשר לדרוש f רציפה על הסגור של Ω, ולדרוש ש-h מתאפסת בקצוות של Ω.
הנה גרסה לפונקציות רבות משתנים שאינן בהכרח רציפות:
אם  \Omega \subset \mathbb {R} ^{d} קבוצה פתוחה, וכן  f\in L^{2}(\Omega ) מקיימת את השוויון
עבור כל פונקציה חלקה h בעלת תומך קומפקטי מתוך Ω, אז f=0 (הכוונה לשוויון ב- L2, כלומר, כמעט בכל מקום).
שימושים

הלמה משמשת למציאת נקודות אקסטרמום לפונקציונלים מהצורה
במקרה הזה, הפתרונות  y:[x_{0},x_{1}]\to V (עבור מרחב וקטורי מתאים V) פרט לתנאי השפה ניתנים על ידי משוואת אוילר לגראנז':
פיתוח המשוואה כולל שימוש בלמה.
המשוואה משחקת תפקיד מרכזי במכניקה קלאסית וכן בגאומטריה דיפרנציאלית.
הערות שוליים

↑  Jost & Li-Jost 1998, Lemma 1.1.1 on p.6
↑  Gelfand & Fomin 1963, Lemma 1 on p.9 (and Remark)
↑  Gelfand & Fomin 1963, Lemma 4 on p.11
↑  Hestenes 1966, Lemma 15.1 on p.50
↑  Gelfand & Fomin 1963, Lemma 2 on p.10
↑  Hestenes 1966, Lemma 13.1 on p.105
↑  Jost & Li-Jost 1998, Lemma 3.2.3 on p.170
היינריך החמישה עשר, דוכס בוואריה

היינריך הארבעה עשר, דוכס בוואריה (28 באוגוסט 1312–18 ביוני 1333), היה דוכס בוואריה התחתונה בין השנים 1312–1333.